**Biharkeresztes Város Román Nemzetiségi Önkormányzat 1.**

ELNÖKÉTŐL

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## ELŐTERJESZTÉS

*a nemzetiségi önkormányzat éves munkájának bemutatására*

Biharkeresztes Város Román Nemzetiségi Önkormányzat 2024. évi költségvetése az alábbiak szerint alakult:

* 2023. évi maradvány: 13.331.- Ft
* 2024. évi működési támogatás: 1.040.000. - Ft
* 2024. évi feladatalapú támogatás: 1.274-940.- Ft

Az Emberi Erőforrások Támogatáskezelő Bethlen Gábor Alapkezelő Zrt és a Magyarországi Románok Országos Önkormányzata által kiírt pályázataink pozitív elbírálásban részesültek.

* Energetikai korszerűsítése: 2.000.000.- Ft
* VII. Keresztesi Román Nemzetiségi Kulturális Találkozó: 300.000.- Ft
* IV. Keresztesi Román Nemzetiségi Népismereti Tábor: 700.000.- Ft

Összesen: 3.000.000.- Ft értékben.

Nemzetiségi Önkormányzatunk a 2024 évében, közmeghallgatás napjáig 13 testületi ülésen 40 határozatot hozott.

A nemzetiségi önkormányzati ülések jegyzőkönyvét és az ülésre készített előterjesztéseket az ülést követően a jegyző megküldte a kormányhivatalnak.

A nemzetiségi érdekek hatékony érvényesítése érdekében a Biharkeresztesi Nemzetiségi Önkormányzat együttműködik a Hajdú-Bihar Megyei Román Területi és Települési Nemzetiségi Önkormányzatokkal, valamint helyi civil szervezetekkel.

2024. januárjában képviselő testületünk a nemzetiségek jogairól szóló 2011. évi CLXXIX. Törvény rendelkezése szerint felülvizsgáltuk Biharkeresztes Város Önkormányzatával kötött együttműködési megállapodást, melynek eredményeképpen a változatlan tatalommal fenntartottunk.

Biharkeresztes Város Román Nemzetiségi Önkormányzata 2024. évben a következő tevékenységei voltak, rendezvényeket szervezte, különböző rendezvényeken vett rész, illetve járult hozzá a rendezvények megszervezéséhez:

* Biharkeresztes Város Román Nemzetiségi Önkormányzat 2024. évi költségvetésének elfogadására került sor.
* Biharkeresztes Város Önkormányzatával kötött együttműködési megállapodás felülvizsgálata megtörtént.
* részt vettünk a Pocsaj Községben 2024. február 10. napján, szombaton megrendezésre kerülő Csigacsináló Napon. Sütemény vásároltunk.
* részt vettünk a Magyarországi Románok Országos Önkormányzata és az Országos Román Művelődési és Közösségi Ház által Gyulán megrendezésre kerülő Országos Román Bálon 2024. január 27. napján, belépőjegyet és tombolatárgyat vásároltunk.
* részt vettünk a Kétegyházi Román Nemzetiségi Önkormányzat által Kétegyházán megrendezésre kerülő Tradicionális Román Batyus Bálon 2024. február 17. napján belépőjegyet és tombolatárgyat vásároltunk.
* Biharkeresztesi Szivárvány Óvodában működő Játékos Román Nyelvi Műhely foglalkozásainak keretében megrendezésre kerülő „márciuska” program és a tavaszi műhely foglalkozások megtartásához 50.000 Ft. anyagi támogatást biztosítottunk
* 2024. március 2. napján a Nemzetközi Nőnapi alkalmából a Nagyváradi Szigligeti Színházba színházlátogatást szerveztünk, a képviselő-testület a belépőjegyek megvásárlására és a buszköltségre 160.000 forintot biztosított.
* Biharkeresztesi Szivárvány Óvoda és Bölcsődében 2024. március 27-én megrendezésre kerülő Húsvéti Játszóház anyagszükségletét biztosítottuk.
* Biharkeresztes Város Román Nemzetiségi Önkormányzata a Román Ortodox Egyház második legnagyobb ünnepe, a Húsvét alkalmából a nemzetiségi hagyományokat követve a nemzetiséghez tartozó lakosok részére Húsvéti csomagot juttatott el.
* 2024. május 10. napján Biharkeresztesen megrendezésre kerülő Csigacsináló Találkozón részt vettünk, süteményt vásároltunk.
* Biharkeresztes Város Román Nemzetiségi Önkormányzata 2024. május 18-án 14 órától Családi Napot rendezett a Biharkeresztes, Kossuth u. 32. szám alatti Közösségi Házban. A rendezvény programjai: csigacsinálás, főzés, palacsinta, gofri sütés, vattacukor, jégkrém, gyermekeknek szóló játékok (trambulin, buborékfújó, népi játékok, közös rajzkészítés), táncház.
* Biharkeresztes Város Román Nemzetiségi Önkormányzata a nemzetiségi önkormányzat 2023. évi költségvetési zárszámadásáról szóló beszámolóját elfogadta.
* 2024. június 1. napján a Hajdú-Bihar Vármegyei Román Területi Román Nemzetiségi Önkormányzat által a Körösszegapáti Ortodox Parókia parkjában megrendezésre kerülő „Bihari Románok Nemzetiségi Találkozóján” részt kíván vettünk, süteményt vásároltunk.
* Pedagógusnap alkalmából köszöntöttük a játékos román szakkör megtartásában részt vevő pedagógusokat, ajándékot vásároltunk.
* a Növekedésért Egyesület által rendezett rajzpályázatát támogattuk 10.000 Ft értékben ajándéktárgyat vásárolunk
* Biharkeresztes Város Román Nemzetiségi Önkormányzat Képviselő-testülete együttműködési megállapodást kötött a Növekedésért Egyesülettel.
* testülete 2024. június 13. napján részt kíván venni a Pocsaj Óvoda és Bölcsőde által megrendezésre kerülő „ROMÁN NEMZETISÉGI GYEREKFESZTIVÁL”-on. A Biharkeresztesi Szivárvány Óvodából a rendezvényen nemzetiségi ruhába öltözve román táncokat előadva mutatkoznak be, a részt vevő 10 fő gyerek részére ajándéktárgyat vásároltunk.
* Hajdú-Bihar Megyei Román Területi Nemzetiségi Önkormányzat által szervezett népismereti táborhoz és a sikeres lebonyolításához hozzájárultunk.

2024.06.24. – 2024.06.28. között 5 napos Népismereti Nemzetiségi tábort szerveztek Romániában, Orsovára, Herkulesfürdőre, településünkről két tanuló vett részt a táborban.

* Biharkeresztes Város Román Nemzetiségi Önkormányzat Képviselő-testülete a IV. KERESZTESI ROMÁN NEMZETISÉGI NÉPISMERETI TÁBOR-t 2024. július 1. – 2024. július 5. között rendezte meg, 5 napon keresztül naponta 8-16 óráig.

A Bethlen Gábor Alapkezelő Zrt.-hez benyújtott pályázat elbírálása megtörtént, a megítélt vissza nem térítendő támogatási összeg 700.000 Ft.

A Képviselő-testület a tábor megvalósításához a megítélt 700.000 Ft támogatási összeget teljes mértékben felhasználta, valamint a tábor sikeres lebonyolításához további 15.000 Ft-ot biztosított.

* Biharkeresztes Város Román Nemzetiségi Önkormányzat Képviselő-testülete a román nemzetiséget összetartó kirándulást szervez Romániába – Hargita megye – Gyergyói-medencébe a nemzetiséghez tartozó családok számára, a Képviselő-testület a buszbérlésre, valamint a kirándulás sikeres lebonyolításához hozzájárult.
* Növekedésért Egyesület által hirdetett Sporttábor 2024. augusztus 5. – 2024. augusztus 9. között. A táborban a román nemzetiségi önkormányzathoz tartozó gyerekek is részt vettek, ezért a rendezvényt támogattuk gyümölcsöket vásároltunk a gyerekek részére
* Biharkeresztes Város Román Nemzetiségi Önkormányzat Képviselő-testülete minden biharkeresztesi román nemzetiséghez tartozó, iskolás és óvodás, bölcsődés gyerek számára tanévkezdés és nevelési év kezdése alkalmából ajándékozással kedveskedett. Az ajándékozási összeget az iskolás tanulók részére, az óvodás, bölcsődés gyerekek részére utalvány formájában biztosítottuk.
* 2024. szeptember ….. napján Battonyán megrendezésre kerülő „Összefogás a Magyarországi Románokért Egyesület” Tizenhárom nemzetiség gasztronómiai találkozón részt vettünk.
* 2024. október ….. napján Gyulán megrendezésre kerülő XVIII. Országos Román Gasztronómiai Fesztiválon részt kíván venni, a gasztronómiai vetélkedőn részt vettünk
* Szarkaláb Hagyományőrző Néptánc Egyesület 2024. szeptember 28. napján megrendezendő XII. Szüreti Mulatsága és a sikeres megrendezése érdekében pogácsát vásároltunk.
* Városi Művelődési Házzal összefogva a település virágoztatását tűztük ki célul, melyre anyagi fedezetet biztosítottunk.
* 2024. június 9. napján megtartott nemzetiségi önkormányzati képviselők választásának eredményeképpen 2024. október 4-én (péntek) de. 8:30 órai kezdettel a Biharkeresztesi Közös Önkormányzati Hivatal Tanácskozó termében tartott alakuló ülést tartottunk. A Helyi Választási Bizottság a jogszabályban előírt hatáskörében eljárva döntött 6 román nemzetiségi képviselőjelölt nyilvántartásba vételéről.

Jóváhagyta a szavazólapok adattartalmát, megállapította és közzétette a választás eredményét. A román nemzetiségi névjegyzékben szereplő választópolgárok száma: 112 fő

Szavazóként megjelentek száma: 105 fő,

amely a választópolgárok 93,75 %-a.

Érvényes szavazólapok száma: 101

3 képviselő képviseli tovább Biharkeresztes Város Román nemzetiségi tagjait.

A választás eredményével kapcsolatban jogorvoslati kérelem nem érkezett.

2024. 10. 04- én megválasztottuk az elnököt és az elnökhelyettest.

- Elfogadtuk Biharkeresztes Város Román Nemzetiségi Önkormányzat Szervezeti és Működési Szabályzatát.

- Együttműködési megállapodásunkat Biharkeresztes Város Önkormányzatával elfogadtuk.

- A Növekedésért Egyesület által 2024. október 19. napján megrendezendő Tök jó bulin részt vettünk, nemzetiségi ételeket készítettünk.

- 1956. évi forradalom és szabadságharc évfordulója alkalmából tartandó városi ünnepségen 2024. október 22. napján részt vettünk.

- A Miniszterelnökség Egyházi és Nemzetiségi Kapcsolatokért Felelős Államtitkársága megbízásából a Bethlen Gábor Alapkezelő Zrt. pályázatot hirdetett 2024-ben is. Biharkeresztes Város Román Nemzetiségi Önkormányzata ebben az évben is élt a pályázati lehetőséggel, így kettő pályázat kerülne benyújtásra:

* VIII. Keresztesi Román Nemzetiségi Kulturális Találkozó és a
* V. Keresztesi Román Nemzetiségi Népismereti Tábor, valamint
* Energiahatékonyságot elősegítő beruházási, felújítási, karbantartási tevékenységek megvalósításához kapcsolódó pályázatot.

# A fent leírtak alapján előterjesztem az alábbi

# H a t á r o z a t i j a v a s l a t - o t:

Biharkeresztes Város Román Nemzetiségi Önkormányzat Képviselő-testülete a nemzetiségi önkormányzat éves munkájának bemutatásáról szóló közmeghallgatási tájékoztatót elfogadja.

**Felelős**: Csaláné Bartha Csilla elnök

**Határidő**: azonnal

Biharkeresztes, 2024. november 22.

**Csaláné Bartha Csilla** elnök